b'\n_START_ARTICLE_\nMinardi\n_START_SECTION_\nRekordai\n_START_PARAGRAPH_\nPer vis\xc4\x85 Formul\xc4\x97je 1 praleist\xc4\x85 laik\xc4\x85 ekipa surinko 38 ta\xc5\xa1kus (pagal nauj\xc4\x85j\xc4\x85 sistem\xc4\x85 j\xc5\xb3 b\xc5\xabt\xc5\xb3 126). 16 i\xc5\xa1 j\xc5\xb3 (32 pagal nauj\xc4\x85j\xc4\x85 sistem\xc4\x85) buvo surinkti pirmojo komandos piloto Pierluigi Martini. Martini taip pat pasiek\xc4\x97 vienintel\xc4\xaf komandos start\xc4\x85 i\xc5\xa1 pirmosios eil\xc4\x97s: 1990 m. JAV GP kvalifikacijoje jis startavo i\xc5\xa1 antrosios vietos. Taip pat pilotas pasi\xc5\xbeym\xc4\x97jo 1989 m., kai vien\xc4\x85 rat\xc4\x85 buvo lyderis Portugalijos GP metu. Deja, be \xc5\xa1i\xc5\xb3 rezultat\xc5\xb3 komanda negali pasigirti nors viena pergale. Geriausias jos rezultatas buvo tris kartus pasiekta 4 vieta: Martini dukart 1991 m. ir Christian Fittipaldi 1993 m._NEWLINE_Nors ekipa visada tur\xc4\x97jo pat\xc4\xaf ma\xc5\xbeiausi\xc4\x85 biud\xc5\xbeet\xc4\x85 Formul\xc4\x97je 1, ji sugeb\xc4\x97jo i\xc5\xa1auginti tokius \xc5\xbeymius lenktynininkus kaip Alessandro Nannini, Giancarlo Fisichella, Jarno Trulli, dukart pasaulio \xc4\x8dempion\xc4\x85 Fernando Alonso, IndyCar serijos laim\xc4\x97tojus Christian\xc4\x85 Fittipaldi ir Alex Zanardi.'